Európska časť Ruska Matej Balog

S rozlohou a obyvateľstvom Ruska sa vo vzťahu k rozdeleniu na európsku a ázijskú časť a k zvyšku Európy spája trojitý paradox:

# Povrch

Väčšina povrchu európskej časti Ruska je nížinatá (tvorená Východoeurópskou nížinou). Výnimkou je pohorie Ural, ktoré ešte patrí do Európy, nakoľko hranica kontinentov sa tiahne po jeho východnom úpätí.

# Podnebie a biómy

Severná časť spadá do subarktického podnebného pásma. V týchto oblastiach je dominantným biómom tajga.

Stredná časť sa vyznačuje miernym kontinentálnym podnebím. Charakteristické sú teda veľké výkyvy teplôt medzi letom a zimou v dôsledku zmenšeného vplyvu oceánu (jeho tepelnej kapacity). Vyskystujú sa tu predovšetkým zmiešané lesy mierneho pásma.

V južnej časti je krajina tvorená stepmi. Ide o suchšiu oblasť (v porovnaní so strednou časťou), tzv. semiarídnu, všeobecnejšie subtropickú (niekedy je ale zaradená do mierneho kontinentálneho pásu).

*Step je trávnatá oblasť v miernom klimatickom pásme.*

# Vodstvo

Európskou časťou Ruska preteká najväčšia a najdhlšia rieka kontinentu – Volga. Vlieva sa do Kaspického mora, je ale napojená aj na Čierne more cez 100 kilometrový kanál k rieke Don.

Na severozápade sa nachádzajú veľké jazerá – Ladožské (najväčšie v Európe), Onežské.

# Všeobecné informácie o Ruskej federácií

## Obyvateľstvo

V Rusku žije približne 140 miliónov ľudí. Tento počet má v posledných rokoch klesajúci trend.

Ako z vyššie uvedených čísel vyplýva, rozmiestnenie obyvateľstva je veľmi nerovnomerné. Väčšina obyvateľstva žije v mestách (70%), Rusko ich má trinásť miliónových (jedenásť z nich leží v Európe). Najväčšie sú (podľa populácie) Moskva (10 mil.), Sankt Peterburg, Novosibirsk (Ázia), Nižný Novgorod, Jekaterinburg, Samara, Omsk (Ázia).

80% populácie sú Rusi, nasledujú Tatári, Ukrajinci a mnohé ďaľšie národnosti.

## Kultúra

Ruská kultúra a umenie je v celosvetovom ponímaní veľmi jedinečnou a zaujímavou.

*Matriošky* – sada bábiek postupne sa zmenšujúcej veľkosti, ktoré sú uložiteľné do seba. Matrioška je symbolom plodnosti, slovo *Matrioška* má korene v latinskom pomenovaní matky.

*Pravoslávi* – tvoria vyše polovicu obyvateľstva Ruska. Hlavou cirkvi je moskovský patriarcha.

Významnými umeleckými odvetviami sú ruská architektúra, hudba a literatúra.

## Hospodárstvo

Ruská ekonomika je rovnako ako obyvateľstvo koncentrovaná v Európskej časti.

* *poľnohospodárstvo*: pšenica, zemiaky, jačmeň, raž; ošípané, hovädzina, hydina
* *nerastné suroviny:* uhlie, rudy, na Sibíri ropa a zemný plyn
* *priemysel:* ťažobný, spracovateľský, hutnícky

## Doprava

Najvýznamnejším spôsobom dopravy je v Rusku železnica, cestná sieť nie je dostatočne hustá.

*Transibírska magistrála* je železničná trať spájajúca Moskvu s východným pobrežím Ruska a okolitými regiónmi. Jej dĺžka je **9289 kilometrov** a bežná linka ju absolvuje za 6 dní. Uvažuje o modernizácií trate na spôsob japonských Šinkanzenov (skrátenie trvania cesty na polovicu), ide ale len o výhľadovú možnosť.

Výstavba magistrály začala na konci 19. storočia za vlády cára Alexandra II. Idea bola prepojiť vtedajšie hlavné mesto Sankt Peterburg s Vladivostokom. Vznik trate podporili rozvoj regiónov, ktorými prechádzala – vznikali nové mestá, ako napríklad Novosibirsk, ktoré je dnes miliónovým mestom.